### Beslutning

Svenning Laursen, Johan Pedersen, Berit Brandt, Åge Gregersen og Erik Christiansen kunne tiltræde indstillingen i overensstemmelse med Magistratens anbefaling.

Karsten Schmidt tog forbehold.

Asta Dam var forhindret i at deltage i udvalgets behandling af sagen.

Borgmesterens Afdeling og Teknik og Miljø anbefaler byrådet at tage Boligpolitisk Redegørelse 2021 til efterretning samt at byrådet drøfter udmøntning af redegørelsens konklusioner.

### Resumé

Forligspartierne ønskede i budgetforlig 2021, at der skulle udarbejdes en boligpolitisk redegørelse.

En nedsat arbejdsgruppe med repræsentanter fra Borgmesterens afdeling og Teknik og Miljø har færdiggjort en boligpolitisk redegørelse i august 2021.

En væsentlig konklusion i redegørelsen er, at prisstigninger samt en stigende opdeling af boligmarkedet som potentielt kan udfordre Boligpolitikkens vision: Alle aarhusianere har mulighed for at bo i en god bolig i en by med social balance.

Priserne på ejer- og lejeboliger har været stigende de sidste ti år. Prisen på ejerboliger stiger forsat. Priserne for lejeboliger har stabiliseret sig de sidste år.

Redegørelsen påviser endvidere, at der for nogle boligtyper ses stigende tomgang ligesom at den stigende byggeaktivitet i særlig grad kan tilskrives aktieselskaber mv. som de største aktører.

Borgmesterens Afdeling og Teknik og Miljø anbefaler, at den boligpolitiske redegørelse tages til efterretning.

Det anbefales endvidere, at byrådet som følge af redegørelsen drøfter behovet for at igangsætte initiativer for den strategiske byudvikling, fx gennem nye kommune-, helheds-, udviklings- og lokalplaner, kvoteplaner for almene boliger og som aktiv grundejer.

### Indstilling

Det indstilles:

At 1) Den boligpolitiske redegørelse tages til efterretning.

At 2) byrådet drøfter behovet for at igangsætte indsatser, som følge af redegørelsens sammenfatning.

At 3) byrådet godkender, at Teknik og Miljø arbejder videre efter redegørelsens anbefalinger.

### Sagens forløb

20-12-2021 Magistraten

Fremsendes til [adresse] med bemærkning, at Magistraten i mødet den 20. december 2021 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 10. december 2021.

Magistratsafdelingen for Teknik og Miljø udarbejder notat.

Rådmand Alberte Mogensen var forhindret i at deltage i sagens behandling.

 19-01-2022 [adresse]
Fremsendes til Teknisk Udvalg til behandling i henhold til beslutning i byrådets møde den 19. januar 2022.
 09-02-2022 Teknisk Udvalg
Sagen blev udsat.
 02-03-2022 Teknisk Udvalg
Sagen blev udsat.
 07-03-2022 Teknisk Udvalg

Svenning Laursen, Johan Pedersen, Berit Brandt, Åge Gregersen og Erik Christiansen kunne tiltræde indstillingen i overensstemmelse med Magistratens anbefaling.

Karsten Schmidt tog forbehold.

Asta Dam var forhindret i at deltage i udvalgets behandling af sagen.